ការសម្ភាសរបស់លោកយាយ ចេង ចិនញ៉

ក៖ អ្នកសម្ភាសឈ្មោះថា ជាង ស៊ីអ៊ាវ

ខ៖ អ្នកអោយគេសម្ភាសឈ្មោះថាចេង ចិនញ៉ ៕

ការសង្ខេបប្រវត្តិរបស់ លោកយាយ ចេង ចិនញ៉

លោកយាយ ចេង ចិនញ៉ មានអាយុ៦៤ឆ្នាំ នៅក្នុងឆ្នាំ២០១៩ មានភេទស្រី មានទីលំនៅបច្ចុប្បន្ននៅភូមិបឹងប្រាសាក់ ឃុំសំបូរមាស ស្រុកកំពង់ចាម ខេត្តកំពង់ចាម ។

ក៖ ចឹងជាដំបូងចៅអរគុណច្រើនយាយដែរអោយចៅសម្ភាសទាក់ទងពីប្រវត្តិរបស់យាយ ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិប្រជាជនខ្មែរ ដើម្បីទុកអោយកូនចៅជំនាន់ក្រោយពួកគាត់ បានស្គាល់ហ្នឹងបានដឹងពីប្រវត្តិឪពុកម្ដាយហ្នឹងដូនតាចឹងសម្រាប់យាយយល់ព្រមដើម្បីអោយចៅដាក់ការសម្ភាសទាំងអស់ហ្នឹងទៅក្នុងវេបសាយសាលាទេយាយ?

ខ៖ យល់ព្រម!

ក៖ បាទ!ចឹងសម្រាប់ចៅជាអ្នកសម្ភាសយាយចៅមានឈ្មោះថាជាង ស៊ីអ៊ាវហើយថ្ងៃខែដែរចៅសម្ភាសយាយគឺនៅថ្ងៃទី២៧ ខែ?

ខ៖ ខែ១។

ក៖ ខែ១ឆ្នាំ២០១៩ហើយការសម្ភាសហ្នឹងគឺធ្វើឡើងនៅភូមិបឹងប្រាសាក់ ឃុំសំបូរមាស អើស្រុកកំពង់ចាម ខេត្តកំពង់ចាមណេះយាយ?

ខ៖ ចា៎!

ក៖ បាទ!ចឹងសម្រាប់យាយឈ្មោះពេញរបស់យាយឈ្មោះអីគេយាយ?

ខ៖ ចេង ចិនញ៉។

ក៖ ចេង ចិនញ៉?

ខ៖ ចិន។

ក៖ ចិន?

ខ៖ ចេង ចិនញ៉។

ក៖ ចេង ចិនញ៉ណេះយាយ?

ខ៖ ចា៎!

ក៖ អូ៎!ចុះមានឈ្មោះហៅក្រៅទេយាយ?

ខ៖ ហៅចឹងមករហូត។

ក៖ ចុះកាលពីក្មេងធ្លាប់មានឪពុកម្ដាយរឺមួយក៏មិត្តភក្តិជិតស្និទ្ធិហៅឈ្មោះយាយលេងអីផ្សេងអត់?

ខ៖ ចឹងរហូតគេហៅចឹងរហូត។

ក៖ អូ៎!ហៅចិនញ៉ចឹងណេះយាយ?

ខ៖ ចា៎!

ក៖ ចុះសព្វថ្ងៃយាយអាយុប៉ុន្មានទៅយាយ?

ខ៖ ហុកបួន។

ក៖ អូ៎!ចុះយាយកើតនៅថ្ងៃខែឆ្នាំណាយាយចាំទេ?

ខ៖ ហេ៎មិនចាំទេប៉ុនយើងហុកសិបបួនគិតទៅយើងកើតឆ្នាំហាបួនហោស?

ក៖ ហុកបួនណេះយាយណេះ?

ខ៖ ចា៎!កើតឆ្នាំហាបួន។

ក៖ ចឹងយាយកើតនៅឆ្នាំមួយពាន់ប្រាំបួនរយហាប្រាំយាយ?

ខ៖ ចា៎!

ក៖ បាទ!ចឹងចុះយាយឆ្នាំច័ន្ទគតិជូត ឆ្លូវ ខាល ថោះយាយឆ្នាំអីគេយាយ?

ខ៖ ឆ្នាំវ័ក។

ក៖ ចុះយាយកើតនៅណាយាយស្រុកកំណើតហាស?

ខ៖ កើតនៅភូមិទួលទ្រ៊ា ឃុំជប់ ស្រុកត្បូងឃ្មុំ កាលណុងខេត្តកំពង់ចាមឥឡូវខេត្តត្បូងឃ្មុំហើយ។

ក៖ ឥឡូវគេដាក់ខេត្តត្បូងឃ្មុំហើយណេះយាយ?

ខ៖ ចា៎!

ក៖ អូ៎!ចុះយាយមានបងប្អូនបង្កើតប៉ុន្មាននាក់បងអូ៎យាយ?

ខ៖ បងប្អូនកើតពីពោះម៉ែមកប្រាំមួយនាក់។

ក៖ អូ៎!

ខ៖ ងាប់ពីតូចបីនាក់ងាប់ធំពីរនាក់។

ក៖ ចឹងសល់តែយាយមួយទេ?

ខ៖ សល់តែឯង!

ក៖ អូ៎ហូ!អូ៎ចឹងស្លាប់អស់ហើយសល់តែយាយម្នាក់ឯង?

ខ៖ ចា៎!

ក៖ អូ៎!កើតថីបានពួកគាត់ស្លាប់យាយ?

ខ៖ អើប្អូនបីនាក់នោះងាប់តូចៗទេណាស់បីបួនឆ្នាំអីទេវាកើតកញ្ចិ្រលកើតអីងាប់ទៅ។

ក៖ ប៉ុន្តែពេលណុងពួកគាត់នៅជំនាន់ណាយាយគាត់ស្លាប់?

ខ៖ ជំនាន់សង្គមរាស្ត្រនិយម។

ក៖ អូ៎!មុនប៉ុលពតទៀតហោស?

ខ៖ មុនប៉ុលពតទៀត។

ក៖ អូ៎!

ខ៖ បើនៅទល់ឥឡូវចាស់ៗអស់ហើយរួចបងប្រុសម្នាក់ប៉ុលពតសម្លាប់។

ក៖ បាទយាយ!

ខ៖ បងស្រីម្នាក់ឈឺស្លាប់។

ក៖ បាទយាយ!រួចចុះអើបងៗយាយដែរពួកគាត់ស្លាប់ជំនាន់ហ្នឹង?

ខ៖ ស្លាប់ជំនាន់ហ្នឹងបងស្រីស្លាប់ឆ្នាំពីរពាន់ប្រាំពីរ ពីរពាន់ប្រាំបីអីហ្នឹង។

ក៖ ចុះម្នាក់ទៀតយាយដែរថាស្លាប់ដែរ?

ខ៖ ម្នាក់ទៀតប៉ុលពតស្លាប់។

ក៖ អូ៎ប៉ុន្តែយាយ?

ខ៖ ប៉ុលពតយកទៅវៃចោល។

ក៖ បាទ!ចុះយាយកូនទីប៉ុន្មានទៅយាយ?

ខ៖ កូនទីបី។

ក៖ យាយជាកូនទីបីហោស?

ខ៖ ចា៎!

ក៖ អូ៎!ចុះយាយគិតថាបងប្អូនយាយមានស្រីប៉ុន្មានប្រុសប៉ុន្មានយាយ?

ខ៖ ស្រីបីប្រុសបី។

ក៖ អូ៎បាទយាយ!ចុះពួកគាត់ឈ្មោះអីខ្លះយាយអាចចាំទេយាយ?

ខ៖ ចាំឈ្មោះស្រ៊ុនបងប្រុសឈ្មោះស៊្រុន បងស្រីឈ្មោះនាង ប្អូនស្រីឈ្មោះសុខជា ប្អូនប្រុសមួយទៀតឈ្មោះវុតធីរួចទើបកើតមួយមិនទាន់មានឈ្មោះទេ។

ក៖ ស្លាប់ទៅវិញ?

ខ៖ ចា៎!

ក៖ អូ៎!

ខ៖ ទើបកើតមិនទាន់មានឈ្មោះផង។

ក៖ ចឹងមានន័យថាយាយអត់ធ្លាប់មានអនុស្សាវរីយ៍ជាមួយពួកគាត់កាលនៅក្មេងទេណេះយាយណេះ?

ខ៖ គ្មានទេ។

ក៖ យាយគិតថាយាយធ្លាប់ធ្វើអីខ្លះជាមួយពួកគាត់កាលនៅក្មេងក៏អត់ធ្លាប់មានដែរ?

ខ៖ គ្មានទេមានតែប៉ប្អូនមួយប៉ប្អូនប្អូនមួយប៉ម៉ែទៅចំការប៉តែប្អូនមួយហ្នឹងអើប៉បានបន្តិចគ្នាងាប់ទៅ។

ក៖ អើ!

ខ៖ ងាប់ទៅមិនសូវបានប៉ប្អូនប៉ុន្មានទេ។

ក៖ អូ៎!ប៉ុន្តែអើប្អូនហ្នឹងប្អូនទីប៉ុន្មានយាយ?

ខ៖ ប្អូន។

ក៖ ទីបួន?

ខ៖ ទីបួន។

ក៖ អូ៎បាទយាយ!ចុះយាយគិតថាចឹងពួកគាត់បានស្លាប់អស់ហើយឥឡូវហ្នឹង?

ខ៖ ស្លាប់អស់ហើយ។

ក៖ នៅតែយាយទេ?

ខ៖ នៅតែឯងកំមែង។

ក៖ អូ៎!ចឹងបានយាយមកនៅវត្តណេះយាយណេះ?

ខ៖ ចា៎!

ក៖ អូ៎!ចុះយាយគិតថាឪពុករបស់យាយឈ្មោះអីគេយាយ?  
ខ៖ ម៉ក ចេង។

ក៖ ចុះគាត់ឥឡូវគាត់?

ខ៖ ស្លាប់យូរហើយ!

ក៖ អូ៎!គាត់ស្លាប់យូរហើយណេះយាយ?

ខ៖ ស្លាប់យូរហើយ។

ក៖ គាត់ស្លាប់មុនបងប្អូនយាយទៀតរឺក៏ក្រោយយាយ?

ខ៖ ស្លាប់តាំងពីឆ្នាំហុកសិបប្រាំបីម៉េស។

ក៖ អូ៎!យូរហើយណេះយាយណេះ?

ខ៖ ចា៎!មួយពាន់ប្រាំបួនរយហុកប្រាំបី។

ក៖ កើតថីបានគាត់ស្លាប់យាយ?

ខ៖ ឈឺ។

ក៖ គាត់ឈឺហោសប៉ុន្មានកាលគាត់ស្លាប់គាត់អាយុប៉ុន្មានយាយ?

ខ៖ ជាងសាមសិបហើយយ៉ាង។

ក៖ គាត់នៅក្មេងដែរចឹង?

ខ៖ នៅក្មេង!

ក៖ អូ៎!ចុះម្ដាយយាយឈ្មោះអីគេយាយ?

ខ៖ ម្ដាយឈ្មោះសាន ទីន។

ក៖ ប៉ុន្តែគាត់ក៏ស្លាប់ដែរ?

ខ៖ ស្លាប់ដែរ!

ក៖ ស្លាប់យូរនៅយាយ?

ខ៖ យូរហើយឆ្នាំចិតបី។

ក៖ អូ៎!

ខ៖ គេទំលាក់គ្រាប់បែក។

ក៖ ទំលាក់ចំគាត់ម៉ង?

ខ៖ អត់ចំទេគាត់ឈឺទេប៉ុនសម័យគេទំលាក់គ្រាប់បែក។

ក៖ អូ៎បាទយាយ!

ខ៖ សម័យអាមេរិចកាំងទំលាក់គ្រាប់បែក។

ក៖ បាទយាយបាទ!ចុះយាយគិតថាអើចឹងបងប្អូនកូនទាំងអស់គឺអត់មានម៉ងយាយ?

ខ៖ អត់មាន!

ក៖ អូ៎!ចុះឪពុករបស់យាយកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមក្រុមគ្រួសារយាយកាលជំនាន់ណុងហាស?

ខ៖ គាត់ធ្វើការនៅកន្លែងបារាំងហោសជាមួយបារាំងហោស។

ក៖ អូ៎!

ខ៖ មិនដឹងធ្វើអីទេប៉ុនគ្រាន់ដឹងធ្វើការចឹង។

ក៖ បាទយាយ!

ខ៖ ចា៎!ធ្វើស៊ីឈ្នួលគេហ្នឹងប៉ុនជាមួយបារាំង។

ក៖ កាលណុងយាយនៅតូចណេះ?

ខ៖ តូច។

ក៖ អូ៎ចុះម្ដាយយាយគាត់ធ្វើអីគេទៅ?

ខ៖ ម្ដាយគាត់នៅផ្ទះ។

ក៖ គាត់អត់មានទៅណាទេណេះយាយ?

ខ៖ គាត់អត់មានទៅណាទេ។

ក៖ អូ៎!ចឹងឪពុកម្ដាយយាយស្លូតរឺមួយក៏កាចយាយ?

ខ៖ ដូចស្លូតទេមិនកាចទេ។

ក៖ អូ៎គាត់គ្មានកាចអីទេណេះយាយណេះ?

ខ៖ គាត់គ្មានកាចអីផង។

ក៖ អូ៎ចុះ?

ខ៖ បើម៉ែខ្ញុំរៀងគាត់រៀងម៉ត់តិចម៉ែណាស់។

ក បាទយាយ!

ខ៖ បើឪពុកដឹងតែស្លូតម៉ង។

ក៖ អូ៎បាទយាយ ចុះយាយគិតថាអើយាយធ្លាប់មានអនុស្សាវរីយ៍រឺក៏បទពិសោធន៍ល្អៗជាមួយឪពុកម្ដាយយាយកាលយាយនៅជាមួយពួកគាត់ទេយាយកាលពួកគាត់នៅរស់ហាស?

ខ៖ ចា៎!

ក៖ យាយធ្លាប់មានលក្ខណៈថាជា?

ខ៖ ខ្ញុំនឹកឪពុកខ្ញុំនឹករឿងមួយនឹកទាល់ថ្ងៃហ្នឹងអត់ភ្លេចទេខ្ញុំទៅរៀន។

ក៖ បាទយាយ!

ខ៖ ទៅរៀនសាលាកុមារដ្ឋានអើថ្នាក់ទីមួយហាសពីដើមគេហៅថ្នាក់ទីដប់ពីរហាស?

ក៖ បាទយាយ!

ខ៖ ចា៎ទៅរៀនដំបូងណុងរួចខ្ញុំអត់មានលុយនៅក្នុងហោប៉ាវទេដល់ពេលម៉ោងប្រាំបីគេអោយចេញលេងស្រាប់តែអង្គុយលេងៗស្រាប់តែលុកឃើញលុយក្នុងហោប៉ាវប្រាំរយអូ៎ប្រាំរៀលកាល់ណុងហាសស្រុកពីដើមហាស។

ក៖ បាទយាយ!

ខ៖ អើក្រដាស់ប្រាំរៀលមែនប្រាំរយទេក្រដាស់ប្រាំរៀលបានលុយហ្នឹងមកអរអើអរដល់ល្ងាចឡើងសួរពុកខ្ញុំហ្នឹងញញឹមៗខ្ញុំដឹងថាគាត់លួចដាក់លុយហ្នឹងអោយចឹង។

ក៖ បាទយាយអូ៎អាហ្នឹងអនុស្សាវរីយ៍ជាមួយឪពុកណេះយាយណេះ?

ខ៖ ចា!

ក៖ ចុះជាមួយម្ដាយយាយធ្លាប់មានអនុស្សាវរីយ៍ជាមួយគាត់អត់?

ខ៖ ម្ដាយខ្ញុំហោស?

ក៖ បាទ!

ខ៖ ដូចមិនសូវមានទេគាត់កាច។

ក៖ អូ៎ម្ដាយ!

ខ៖ គាត់ជេរ!

ក៖ អូ៎គាត់កាចហោសយាយ?

ខ៖ គាត់កាច។

ក៖ ម៉េចចឹងយាយ?

ខ៖ ប៉ុនចេះគាត់មិនថាមិននេះទេប៉ុន្តែខ្ញុំនឹកពាក្យសំដីគាត់ដែរធម្មតាម្ដាយរៀងមាត់ច្រើនបន្តិចចឹងហាសណាស់។

ក៖ បាទយាយបាទ!

ខ៖ ប៉ុន្តែគាត់ដែររៀបស្លាប់គឺខ្ញុំនឹកឃើញគាត់ដែរគាត់រៀបស្លាប់គាត់នៅនិយាយកើតហាស។

ក៖ បាទយាយ!

ខ៖ គាត់ថាខ្លួនគាត់ស្លាប់ទៅគាត់អត់គិតទេប៉ុន្តែគាត់គិតខ្ញុំហ្នឹងនៅតែឯង។

ក៖ បាទយាយ!

ខ៖ អើ!

ក៖ អូ៎ចឹងមានន័យថាម្ដាយយាយស្លាប់គឺបងប្អូនយាយស្លាប់អស់ហើយរឺក៏នៅយាយ?

ខ៖ នៅនៅបងពីរ។

ក៖ បងពីរនាក់ហើយម្ដាយយាយហ្នឹងយាយ?

ខ៖ ចា៎!

ក៖ អូ៎!

ខ៖ នៅបងពីររួចតូចៗងាប់អស់ហើយ។

ក៖ អូ៎!

ខ៖ ចា៎ប្អូនៗណុង។

ក៖ គាត់ស្លាប់មុនម្ដាយយាយទៀត?

ខ៖ ចា៎!

ក៖ អូ៎បាទយាយចុះឪពុករបស់យាយកាលគាត់នៅរស់ហាសគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់ថាគាត់ធ្លាប់ធ្វើអីគេខ្លះកាលពីនៅក្មេងអីចឹងហាសយាយ?

ខ៖ មិនដែរផង។

ក៖ អត់ដែរនិយាយអីទេណេះ?

ខ៖ អត់ដែរនិយាយអីទេ។

ក៖ និយាយរួមយាយស្និទ្ធិជាមួយឪពុករឺមួយក៏ស្និទ្ធិជាមួយម្ដាយយាយ?

ខ៖ ខ្ញុំស្រឡាញ់ឪពុកជាងម្ដាយ។

ក៖ ប៉ុន្តែឪពុកយាយធ្លាប់ស្និទ្ធិជាមួយគាត់ប៉ុន្តែយាយគាត់មិនដែរនិយាយអីថានិយាយអីទេ?

ខ៖ គាត់មិនដែរនិយាយអីទេ។

ក៖ ចុះម្ដាយវិញយាយធ្លាប់និយាយអត់?

ខ៖ ម្ដាយក៏មិនធ្លាប់និយាយអីដែរដូចគ្មានការអីនិយាយផង។

ក៖ អូ៎ចុះយាយគិតថាអើយាយតាខាងឪពុករបស់យាយទៀតហាសយាយស្គាល់ឈ្មោះគាត់អត់?

ខ៖ អើយាយតាខ្ញុំតាខាងម្ដាយខ្ញុំសាន រួចទៅជីដូនឈ្មោះយាយធ័រ បប៉ុន្តែមិនឃើញទេលឺតែគេថាទេ។

ក៖ អូ៎ប៉ុន្តែយើងអត់ដែរអត់ទាន់ទេណេះយាយណេះ?

ខ៖ អត់ទាន់ទេ។

ក៖ ចុះយាយតាខាងម្ដាយវិញ?

ខ៖ អាហ្នឹងខាងម្ដាយ។

ក៖ ចុះខាងឪពុកយាយ?

ខ៖ ខាងឪពុកឈ្មោះតាម៉ក់។

ក៖ យាយ?

ខ៖ យាយឈ្មោះយាយញ៉េង។

ក៖ អូ៎បាទយាយប៉ុន្តែតាខាងឪពុកហ្នឹងយាយតាខាងម្ដាយគាត់អ្នកនៅស្រុកណាយាយ?

ខ៖ ឪពុកខ្ញុំនៅណោះស្រុកអ៊ីណោះនៅខាងលែងកំពត។

ក៖ អូ៎!

ខ៖ អង្គរជ័យ។

ក៖ បាទ!

ខ៖ ស្រុកអង្គរជ័យ ឃុំសំឡាន ស្អីភូមិមិនដឹងស្អីទេភ្លេចហើយ។

ក៖ តែដឹងតែខេត្តកំពត?

ខ៖ ខេត្តកំពត។

ក៖ ចុះនៅខាងយាយតាមួយទៀត?

ខ៖ យាយតាម៉ែនៅខាងព្រៃវែង។

ក៖ អូ៎យាយចាំច្បាស់ហាសណេះយាយណេះ?

ខ៖ ចាំតើពួកខ្ញុំទៅមក។

ក៖ អូ៎បាទយាយ!

ខ៖ ចា៎ស្រុកឪពុកខ្ញុំទាល់តែគេកើតសង្រ្គាមហ្នឹងបានខ្ញុំលែងទៅហាស។

ក៖ បាទយាយ!

ខ៖ ម៉ែខ្ញុំម៉ែខ្ញុំស្លាប់ទៅឪពុកខ្ញុំស្លាប់ក៏ម៉ែខ្ញុំទៅលេងដែរ។

ក៖ បាទ!

ខ៖ ទាល់តែម៉ែខ្ញុំស្លាប់កើតសង្រ្គាមហ្នឹងបានឈប់ទៅដល់ចឹងខ្ញុំនៅចាំ។

ក៖ អូ៎!

ខ៖ ខ្ញុំនៅចាំព្រោះខ្ញុំនៅតូចបួនប្រាំឆ្នាំហ្នឹងគេយកម៉ែខ្ញុំយកខ្ញុំអោយទៅនៅអ៊ីស្រុកឪពុកខ្ញុំណុងទៅផ្ញើរម្ដាយមីងនៅណុងហាស។

ក៖ បាទយាយ!

ខ៖ ចា៎គេអោយនៅណុងជាមួយគេទៅគេស្រឡាញ់គេទុកនៅទៅទាល់តែឪពុកខ្ញុំទៅបានយកមកវិញចឹងទៅណាស់។

ក៖ អូ៎ដោយសារអីបានគាត់បញ្ចូនយើងទៅយាយគាត់ខ្វះខាតមែន?

ខ៖ មិនដោយសារអីទេគាត់ខ្ញុំទៅលេងម៉ែខ្ញុំទៅលេងក៏ម្ដាយមីងចង់ទុកអោយនៅលេងណុងគាត់ស្រឡាញ់ហោស។

ក៖ បាទយាយ!

ខ៖ អើដល់ពេលឪពុកខ្ញុំទៅបានយកមកវិញមក។

ក៖ អូ៎!

ខ៖ គេគ្មានអោយនៅអីទេគេស្រឡាញ់។

ក៖ មែន?

ខ៖ គេចេះតែទុកអោយនៅលេងជាមួយគេទៅ។

ក៖ មែនគាត់?

ខ៖ គេប៉បញ្ចុះបាយអោយស៊ីទៀតខ្ញុំ។

ក៖ អូ៎បាទយាយ!

ខ៖ ចា៎!

ក៖ មែនគេអោយយើងទៅនៅណុងយូររហូតណាហីយាយ?

ខ៖ ចា៎គេមិនអោយយើងនៅយូររហូតហ្នឹងគេទេ។

ក៖ អូ៎បាទយាយ!

ខ៖ ខ្ញុំនៅជាមួយម៉ែឪនៅតូចហ្នឹងមិននេះទេប៉ុនដល់ក្រោយពីម៉ែឪស្លាប់ទៅណុងពិបាកពិបាកហាស។

ក៖ អូ៎!

ខ៖ ពិបាកនៅក្នុងប៉ុលពតនៅក្នុងអីហ្នឹងវាពិបាកហាស។

ក៖ បាទយាយ!

ខ៖ ចា៎វាពិបាកកាលនៅមានម៉ែឪអើដូចកូនគេកូនឯងចឹងអ្នកស្រុកស្រែចំការ។

ក៖ បាទត្រូវចុះយាយគិតថាអើចឹងយាយមករស់នៅហ្នឹងយូរនៅយាយ?

ខ៖ ប្រាំមួយឆ្នាំហើយ។

ក៖ ប្រាំមួយឆ្នាំណេះយាយណេះ?

ខ៖ ចា៎!

ក៖ អើហេតុអីបានយាយចេញពីណុងមកនៅហ្នឹងយាយដោយសារតែមូលហេតុអីទៅ?

ខ៖ ហ្នឹងមានគ្រូបង្រៀនធ៌មមុនហាស។

ក៖ បាទ!

ខ៖ មានគ្រូមកបង្រៀនធ៌មរួចចង់មករៀនធ៌ម។

ក៖ រួចចុះនៅណុងអត់មានមែនយាយ?

ខ៖ អ៊ីណុងអត់មានមានតែវត្តទៅប៉ុនអត់មានគ្រូបង្រៀនហាស។

ក៖ បាទយាយ!

ខ៖ នៅហ្នឹងគេអញ្ចើញគ្រូមកបង្រៀន។

ក៖ អូ៎វាល្អនិយាយរួមយាយចំណាប់អារម្មណ៍គឺខាងធ៌មណេះយាយណេះ?

ខ៖ ចា៎!

ក៖ អូ៎ចុះយាយមានអើកូនចៅ កូនក្មួយបងប្អូនណាដែរទៅរស់នៅក្រៅប្រទេសអត់យាយ?

ខ៖ គ្មានទេ។

ក៖ មានតែនៅខ្មែរយើងណេះយាយណេះ?

ខ៖ នៅតែស្រុកខ្មែរហ្នឹងដឹងមានផង មានតែញ្ញាតិស្គាល់រាប់អាន។

ក៖ ចឹងមានន័យថាបងប្អូនយាយក៏អត់មានដែរណេះយាយ?

ខ៖ អត់មានទេ។

ក៖ អូ៎យាយម្នាក់ឯងម៉ងយាយ?

ខ៖ ចា៎ម្នាក់ឯង។

ក៖ យាយមានតែបងប្អូនមិត្តភក្តិដែរនៅជុំវិញហ្នឹងទេណេះយាយណេះ?

ខ៖ ចា៎!

ក៖ អូ៎!

ខ៖ មានតែមិត្តភក្តិបងប្អូនស្គាល់គា្នរាប់ចេះតែរាប់អានគា្នទៅ។

ក៖ បាទយាយ!

ខ៖ ចា៎!

ក៖ ចុះយាយគិតថាអើចឹងពីមុនយាយមានគ្រួសារអត់យាយ?

ខ៖ ខ្ញុំអត់មានផង។

ក៖ ចឹងមានន័យថាយាយអត់ដែររៀបការពីមុនទេណោះ?

ខ៖ អត់មានផង។

ក៖ អូ៎ចុះយាយគិតថាកាលពីក្មេងយាយធ្លាប់បានរៀនអត់យាយ?

ខ៖ ខ្ញុំរៀនបានបួនថ្នាក់។

ក៖ ថ្នាក់ទីបួនយាយហោស?

ខ៖ ចា៎!

ក៖ កាលណុងយាយរៀនរៀននៅណាយាយ?

ខ៖ រៀននៅអីក្រែកជីមាន់ហោស។

ក៖ ក្រែកជីមាន់ហោសយាយ?

ខ៖ ចា៎!

ក៖ អូ៎ចុះកាលយាយរៀនហ្នឹងយាយរៀនជំនាន់ណាយាយ?

ខ៖ សង្គមរាស្រ្តនិយម។

ក៖ អូ៎កាលរៀនហ្នឹងគេរៀនម៉េចយាយ យាយអាចប្រាប់ខ្លះៗបានទេ?

ខ៖ រៀនមុនរៀនណុងគេរៀន។

ក៖ រៀនខ្មែរដូចយើងដែរតើហីយាយហេស?

ខ៖ រៀនខ្មែរដូចយើងចឹងមុនដំបូងស្រះអ ស្រះអា ក ខ ទៅរួចប្រកបទៅ។

ក៖ អូ៎!

ខ៖ ចា៎!

ក៖ ប៉ុន្តែកាលរៀនរបស់គេអីដូចតែយើងសម័យឥឡូវដូចមានគ្រូមានសិស្សច្រើនហើយហ្នឹងរៀនពិបាកស្រួលដូចតែយើងឥឡូវដែរណេះយាយណេះ?

ខ៖ ស្រួលមិនពិបាកអីទេរៀនណុងព្រឹកឡើងម៉ោងណេះទៅរៀនទៅម៉ោងដប់មួយចេញទៅ ម៉ោងពីរចូលរៀនទៀតទៅម៉ោងប្រាំចេញមកផ្ទះមករៀនព្រឹកល្ងាច។

ក៖ អូ៎រៀនព្រឹកល្ងាចម៉ងហោសយាយ?

ខ៖ ចា៎!

ក៖ អូ៎ចឹងយើងអត់មានធ្វើអីយើងទៅតែរៀនទេចឹង?

ខ៖ មានធ្វើអីទៅតែរៀន។

ក៖ ហ្នឹងកាលយើងនៅក្មេងៗណេះយាយណេះ?

ខ៖ ចា៎នៅក្មេងៗ។

ក៖ អូ៎បាទចុះកាលយាយរៀនយាយធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នទេយាយ?

ខ៖ ថីមិនមានអ្នករៀនជាមួយគា្នណុងស្និទ្ធិស្នាលជាមួយគ្នាណុងហាសធម្មតាស្និទ្ធិស្នាល តែទាំងអស់មួយសាលា។

ក៖ ប៉ុន្តែយាយនៅមានចាំអនុស្សាវរីយ៍ជាមួយពួកគាត់ថាធ្លាប់លេងអីខ្លះជាមួយពួកគាត់ដែរយាយចងចាំ ថាអូ៎សប្បាយជាមួយគា្នរឺមួយក៏យាយចងចាំថាអូ៎អ្វីដែរយាយធ្លាប់ធ្វើជាមួយមិត្តភក្តិចាំអត់ភ្លេចហាសមានអត់យាយ?

ខ៖ ចាំដែរថ្ងៃមួយនោះទៅរៀនៗរួចទៅដូចថាមួយក្រុមហ្នឹងទៅបានមុនណាស់ទៅបាយរួចណាត់គា្នទៅ ទៅមុជទឹកជ្រោះសាលារៀនហ្នឹងមានទឹកជ្រោះហាស។

ក៖ បាទយាយ!

ខ៖ មួយកន្លុកហ្នឹងមានទឹកជ្រោះទៅមុជទឹកជ្រោះរួចមួយក្រុមទៀតទៅដល់ក្រោយវាភូតថាគ្រូតាមអញ់អោយអញ់មកហៅនាំគា្នភ័យស្លៀកខោស្លៀកសំពតឡើងមកមួយក្រុមទៀតវាទៅក្រោយវាលោតចុះទឹក។

ក៖ រួចទៅម៉េចទៅយាយចឹង?

ខ៖ ដល់ចឹងនាំគ្នាអូ៎ភូតតើភូតយើងកាលជំនាន់ណុងគ្រូបង្រៀនអោយនិយាយយើងៗហ្នឹងហើយ។

ក៖ បាទយាយ!

ខ៖ ដល់ជំនាន់ណុងហាសសប្បាយមានអីខ្ញុំនៅរៀនកាលណុងប៉ុនថាមិនមានរាប់អានអ្នកណាអីជាអ្នកណាទេគឺស្មើគា្នទាំងអស់មួយសាលាហ្នឹងចេះតែនេះទៅ។

ក៖ អូ៎!

ខ៖ ចា៎!

ក៖ រួចចុះអាហ្នឹងជាអនុស្សាវរីយ៍ដែរយើងមានជាមួយមិត្តភក្តិណេះយាយណេះ?

ខ៖ ចា៎!

ក៖ ប៉ុន្តែមានអនុស្សាវរីយ៍អីផ្សេងពីហ្នឹងទៀតទេយាយ?

ខ៖ គ្មានទេអើដូចតែធម្មតាក្មេងលេងណេះលេងណោះអីទៅដូចធម្មតា។

ក៖ ចេញលេងដើរលេងអីជាមួយគា្នចឹងទៅ?

ខ៖ ចេញលេងទៅលេងត្រេសលេងអីឈូសទៅ លេងវង់លេងអីចឹងទៅសាលារៀនហោស។

ក៖ បាទយាយត្រូវចុះយាយគិតថាសំរាប់ដូចជាអើយាយធ្លាប់ធ្វើស្រែចំការទេយាយ?

ខ៖ ធ្លាប់!

ក៖ ធ្លាប់ធ្វើដែរហោសយាយហោស?

ខ៖ ចា៎ធ្វើចំការដាំថ្នាំក៏ធ្លាប់ធ្វើស្រែក៏ធ្លាប់។

ក៖ ប៉ុន្តែនៅស្រែយាយធ្វើអីគេខ្លះទៅយាយ?

ខ៖ ធ្វើ។

ក៖ គេអោយយាយធ្វើអីខ្លះទៅ?

ខ៖ ស្ទូង ដកច្រូត។

ក៖ អូ៎ចុះចំការយាយ?

ខ៖ ចំការដាំថ្នាំដាំរួច។

ក៖ ដាំដើមថ្នាំហោស?

ខ៖ ចា៎ដើមថ្នាំខ្មែរថ្នាំកាតាប។

ក៖ អូ៎បាទយាយចុះយាយគិតថាកាលពីក្មេងរហូតមកដល់ឥឡូវយាយធ្លាប់ធ្វើការងាររឺមួយក៏លក់ដូររកស៊ីអីគេខ្លះទៅនៅក្នុងជីវិតយាយហាស?

ខ៖ ធ្លាប់លក់តើ!

ក៖ ធ្លាប់ធ្វើអីគេខ្លះយាយ?

ខ៖ លក់ក្រម៉ា។

ក៖ អាហ្នឹងកាលយាយនៅវ័យប៉ុណ្ណាយាយ?

ខ៖ យើងមកពីជំលាសវិញជាងម៉្ភៃ។

ក៖ អូ៎!

ខ៖ លក់ក្រម៉ាទៅធ្វើនុំលក់ទៅអាំងអន្សមលក់ទៅលក់ទឹកកកទៅ លក់ម្កាកទៅ។

ក៖ អូ៎បាទយាយ!

ខ៖ លក់អំពៅទៅ!

ក៖ បាទយាយ!

ខ៖ ចា៎ទៅធ្វើចំការទៅ ត្បាញក្រម៉ាទៅ។

ក៖ ចុះយាយគិតថាអើចឹងយាយកាលនៅក្មេងៗយាយធ្លាប់ចិញ្ចឹមសត្វពីមុនទេយាយ?

ខ៖ អត់ទេអត់ដែរចិញ្ចឹមទេ។

ក៖ អត់ដែរចិញ្ចឹមទេណេះយាយណេះ?

ខ៖ អត់ដែរចិញ្ចឹមទេអត់ដែល។

ក៖ យាយនៅជាមួយឪពុកម្ដាយក៏អត់ដែរដែល?

ខ៖ អត់ដែលទេ។

ក៖ អូ៎!

ខ៖ អត់ចិញ្ចឹម។

ក៖ ចុះម្ហូបអីដែរយាយចូលចិត្តហូបរាល់ថ្ងៃហាសយាយ?

ខ៖ ពីដើមហោស?

ក៖ បាទ!

ខ៖ ពីដើមពីក្មេងមកសម្លម្ចូរគ្រឿងទឹកគ្រឿង។

ក៖ អូ៎ដល់ពេលដល់ឥឡូវ?

ខ៖ ដល់ឥឡូវដូចមិនចូលចិត្តអីទេមានអីហូបណុងទៅ។

ក៖ និយាយរួមទៅខាងនៅសាលាឆាន់គេមានអីហូបហ្នឹងហាសណេះយាយណេះ?

ខ៖ ទេខ្ញុំដាំបាយនៅតូប។

ក៖ អូ៎យើងដាំបាយហូបខ្លួនឯងហោសយាយ?

ខ៖ ចា៎អត់មានទៅសាលាឆាន់ទេ។

ក៖ អូ៎!

ខ៖ ចា៎ដាំបានហូបនៅតូបហ្នឹង។

ក៖ ចឹងយើងទៅទិញម្ហូបពីក្រៅយកមកហូបចឹងទៅ?

ខ៖​ ចា៎ទិញម្ហូបពីក្រៅយកមកហូបទៅប៉ុនសាលាឆាន់ជូនកាលគេអោយអីៗមកដែរបើយើងចង់ទៅហូបសាលាឆាន់ទាល់តែយើងទៅអាលែងបំរើលោកបំរើអីទៅអាហ្នឹងលាងចានលាងអីទៅណាស់។

ក៖ បាទយាយ!

ខ៖ ប៉ុនខ្ញុំចាស់ហើយហើយឈឺទៀតខ្ញុំលាងមិនកើតទេយូរៗទៅជួយលាងគេម្ដងទៅយូរៗទៅជួយអាលែងហាន់បន្លែហាន់អីគេទៅប៉ុន្តែមកដាំបាយផ្ទះវិញដែរតូបវិញដដែល។

ក៖ អូ៎ចឹងហោសឥឡូវគ្រាន់យាយថាយើងទំនេរយើងចង់ទៅជួយគាត់ដោយសារយើង?

ខ៖ ទៅជួយទៅ។

ក៖ ដោយសារតែសុខភាពយើង?

ខ៖ ចា៎!

ក៖ ល្អណេះយាយណេះ?

ខ៖ ចា៎យើងមិនចំណាប់ឈឺភ្នែក។

ក៖ បាទយាយ!

ខ៖ ឈឺភ្នែកទៅរកាំភ្នែកទៀត។

ក៖ អូ៎!

ខ៖ ចា៎!

ក៖ បាទយាយចុះយាយ?

ខ៖ រួចយើងចេះតែវិលមុខទៅមិនសូវហ៊ានធ្វើការធ្ងន់ព្រោះយើងម្នាក់ឯងខ្លាចឈឺទៅវាពិបាក។

ក៖ បាទយាយ!

ខ៖ ចា៎សព្វថ្ងៃបានអាបោសសំរាមអីចឹងទៅដេកស្ដាប់ធ៌មទៅហើយដាំបាយហូបខ្លួនឯងចឹងទៅ។

ក៖​ បាទយាយ!

ខ៖ អើ!

ក៖ ចុះយាយគិតថាជីវិតរបស់យាយមានការផ្លាស់ប្ដូរអីគេខ្លះដែរយាយនៅក្នុងជីវិតយាយតាំងពីក្មេងរហូតមកដល់ឥឡូវកាលពីក្មេងយាយនៅជាមួយឪពុកម្ដាយជីវិតយាយបែបណា ដល់ពេលឥឡូវយាយចាស់ទៅជីវិតយាយបែបណាចឹងហាស ទាំងសុខភាពទាំងជីវភាពក្រុមគ្រួសារអី?

ខ៖ ខ្ញុំនៅជាមួយឪពុកម្ដាយពីតូចដូចធម្មតាមិនកង្វល់អីទេប៉ុនអត់ពីម៉ែទៅនៅតែឯងរៀងពិបាកដែរ។

ក៖ អូ៎!

ខ៖ ចា៎!

ក៖ បាទយាយ!

ខ៖ ពិបាកៗច្រើន!

ក៖ បាទ!

ខ៖ វាពិបាកតើពិបាកថាដូចគ្មានអ្នកគ្រប់គ្រងមើលខុសត្រូវហាស។

ក៖ បាទយាយ!

ខ៖ ហ្នឹងហើយចឹងត្រូវចេះម្ចាស់ការខ្លួនឯងដល់អញ្ចឹងរៀងពិបាកដែរ។

ក៖ បាទ!

ខ៖ មិនស្រួលទេ!

ក៖ បាទតែដល់ពេលឥឡូវ?

ខ៖ វាគ្មានដូចថាវាគ្មានកន្លែងនៅអីសមរម្យអីចឹងហាស។

ក៖ បាទយាយ!

ខ៖ អើវាអត់មានកន្លែងនៅអីសមរម្យរួចទៅយើងចេះតែរស់នៅខ្លួនឯងចិញ្ចឹមជីវិតដោយខ្លួនឯងចឹងគ្មានអ្នកជួយយើងរៀងពិបាកដែរ។

ក៖ បាទយាយ!

ខ៖​ ចា៎យើងរៀងពិបាក។

ក៖ ដល់ពេលឥឡូវក៏យើងមានអារម្មណ៍ថារៀងពិបាកដែរដោយអត់មានអ្នកជួយយើងណេះយាយណេះ?

ខ៖ ចា៎ដល់ឥឡូវហ្នឹងក៏យើងមិនស្រណុកអីដែរក៏យើងនៅពិបាកដែរប៉ុន្តែយើងដឹងគិតធ្វើម៉េចមិនចេះគិតផងចេះតែនៅចឹងទៅ។

ក៖ អូ៎ហូ៎ប៉ុន្តែទោះម៉េចក៏យើងស្រួលដែរណេះយាយ?

ខ៖ ហ្នឹង!

ក៖ ដោយសារយើងបានផ្ទះបានអីនៅស្រួល?

ខ៖ ចា៎បាននៅស្រួលបានកន្លែងដូចថានៅស្រួលអីចឹងទៅណាស់ចា៎!

ក៖ គ្រាន់យើងរៀងពិបាករឿងជីវភាពយើង?

ខ៖ អើពិបាករឿងជីវភាព។

ក៖ តិចតួច?

ខ៖ អើត្រូវការឈឺជាអីយើងរៀងពិបាកដែរ។

ក៖ បាទយាយត្រូវ!

ខ៖​ អើមិនស្រួលទេព្រោះអត់មានអ្នកមើលខុសត្រូវ។

ក៖ បាទយាយត្រូវ!

ខ៖ ចា៎ទាល់ចាស់ចឹងទាល់មានអ្នកមើលខុសត្រូវលោកៗអាចារ្យគណៈកម្មការអីគេគ្រាន់ថាជួយមើលខុសត្រូវដែរយើងនៅចឹងទេតែយើងឈឺជា។

ក៖ គេក៏មិនមើលអីដែរ?

ខ៖ គេក៏មិនចា៎ក៏គេមិនដឹងធ្វើម៉េចដែរខ្លាំងណាស់គេនាំគា្នមកសូត្រធ៌មតែប៉ុណ្ណឹង។

ក៖ អូ៎បាទយាយ!

ខ៖ ហ្នឹងហើយតែប៉ុណ្ណឹងទេ។

ក៖ បាទចុះយាយគិតថាកាលពីក្មេងយាយធ្លាប់លេងល្បែងប្រជាប្រិយ៍អីជាមួយហ្នឹងមិត្តភក្តិអីដូចជាបោះអង្គុញ ចោលឈូង លាក់កន្សែងអីពីមុនធ្លាប់មានកម្មវិធីចឹងលេងអត់យាយ?

ខ៖ ខ្ញុំអត់ដែរលេងទេព្រោះមិនដែរលេងហ្នឹងខ្ញុំធំត្រូវលេងត្រូវការលេងណុងគេប៉ុលពតហាស។

ក៖ បាទយាយ!

ខ៖ ចា៎គេជំនាន់ប៉ុលពតដល់គេជំនាន់ប៉ុលពតចឹងមានអីលេងតាំងពីឆ្នាំចិតសិបមកគេកើតសង្រ្គាមទៅនោះ។

ក៖ បាទយាយ!

ខ៖ ទាល់ដើមឆ្នាំចិតប្រាំបីចិតសិបប្រាំបួនខ្ញុំអែចេញពីសហករទៅខ្ញុំរៀងអាយុច្រើនតិចរវល់រកស៊ីហើយចិញ្ចឹមជីវិតអត់មានទៅលេងអីណាទេ។

ក៖ អូ៎បាទយាយ!

ខ៖ ចា៎!

ក៖ ចុះយាយគិតថាសំរាប់ដូចជាអើយាយពីក្មេងយាយចូលចិត្តច្រៀងទេយាយ?

ខ៖ ខ្ញុំអត់ចេះច្រៀងផង។

ក៖ យាយគិតថាសំរាប់ដូចជាអើរាំអីយាយចូលចិត្តរាំទេយាយ?

ខ៖ ចេះរាំផង!

ក៖ ចុះអើដូចជាល្ខោនយីកេអាយៃអីយាយចូលចិត្តមើលចូលចិត្តស្ដាប់ទេ?

ខ៖ ខ្ញុំដូចមិនសូវចូលចិត្តផង។

ក៖ យាយចូលចិត្តជាងគេធ៌ម?

ខ៖ ចា៎!

ក៖ អូ៎ចឹងមានន័យថាជារៀងរាល់ថ្ងៃយាយតែងតែស្ដាប់ធ៌មតែងតែទន្ទីងធ៌មអីរឺមួយក៏ម៉េចយាយរាល់ថ្ងៃហាស?

ខ៖ ស្ដាប់ធ៌មលោកទេសតាមវិទ្យុមើលបីដក់ទៅអីទៅ។

ក៖ អូ៎!

ខ៖ មើលគុម្ពីបីដក់អីចឹងទៅ។

ក៖ យាយចូលចិត្តធ៌មរឺមួយអើទន្ទីងធ៌មរឺមួយចេះធ៌មតាំងពីយាយនៅប៉ុណ្ណាយាយ?

ខ៖ តាំងពីក្មេងខ្ញុំរៀនធ៌មតាំងពីក្មេង។

ក៖ ចឹងហោស?

ខ៖ តាំងពីជាងម៉្ភៃឆ្នាំម៉េសខ្ញុំអាយុសាមសិបបន្តិចសមាទានរហូត។

ក៖ អូ៎បាទយាយរហូតមកដល់ឥឡូវទៅ?

ខ៖ ចា៎!

ក៖ ចុះយាយគិតថាអើមាននរណាគេមួយនៅក្នុងក្រុមគ្រួសារយាយចេះលេងឧបករណ៍ភ្លេងទេយាយ?

ខ៖ ទេខ្ញុំអត់ដឹងផងអត់ចេះផង។

ក៖ ប៉ុន្តែអើបងប្អូនយាយអីក៏អត់មាននរណាគេចេះដែរណេះ?

ខ៖ អត់ចេះផងចា៎!

ក៖ អូ៎បាទយាយចុះ?

ខ៖ អត់ចេះទេ។

ក៖ ផ្ទះរបស់យាយមានលក្ខណៈបែបណាយាយកាលយាយនៅជាមួយឪពុកម្ដាយផ្ទះម៉េចដល់ពេលឥឡូវមកយាយមកនៅក្នុងវត្តជាផ្ទះបែបណាយាយ?

ខ៖ អើនៅផ្ទះហ្នឹងពីដើមក្រៗផ្ទះឬស្សីចឹង។

ក៖ បាទយាយ!

ខ៖ ចា៎នៅស្រុកស្រែហាស។

ក៖ បាទ!

ខ៖ ចា៎ផ្ទះឬស្សីចឹងផ្ទះសសរឬស្សីហាស។

ក៖​ បាទយាយ!

ខ៖ ចា៎ក្រៗនៅ។

ក៖ ដល់ពេល?

ខ៖ មិនដូចគេឥឡូវធូធារចឹងទេ។

ក៖ បាទយាយ!

ខ៖ កាលពីដើមហោសមែនគ្រប់តែគ្នាហ្នឹងផ្ទះតូចៗចឹងហាស។

ក៖ បាទយាយ!

ខ៖ ចា៎នៅក្នុងភូមិមួយៗមិនសំបូរសប្បាយចឹងទេ។

ក៖ ដល់ពេលឥឡូវ?

ខ៖ ដល់ឥឡូវគេផ្ទះធំ។

ក៖ អូ៎!

ខ៖ កាលពីជំនាន់ណុងផ្ទះតូចៗណាស់មិនទៅរកស៊ីអីអ្នកស្រែធ្វើតែស្រែៗរួចទៅគេរកត្រីរកអីទៅ។

ក៖ បាទយាយ!

ខ៖ ហូបទៅស្រវ៉ាអីនៅផ្ទះចឹងទៅមិនចេះទៅរកស៊ីភ្នំពេញទៅរកអីណាដូចឥឡូវគ្មានទេ។

ក៖ ត្រូវយាយត្រូវ!

ខ៖ ចា៎!

ក៖ ចុះយាយគិតថាអើដូចជាឥឡូវយាយមកនៅវត្តមកនៅផ្ទះនៅវត្តណេះយាយណេះ?

ខ៖ ចា៎!

ក៖ អូ៎ប៉ុន្តែដូចជាជំនាញអីដែរយាយចេះស្ទាត់ជំនាញយាយ?

ខ៖ ខ្ញុំគ្មានជំនាញអីទេចេះធម្មតាៗ។

ក៖ អូ៎!

ខ៖ ចា៎ធម្មតាៗ។

ក៖ បាទ!

ខ៖ គេត្បាញក្រម៉ាខាអំបោះអីទៅយើងស្រុកទន្លេធម្មតាៗ។

ក៖ បាទយាយ!

ខ៖ អោយជំនាញខ្ញុំគ្មានជំនាញអីទេ។

ក៖ អូ៎!

ខ៖ ចា៎!

ក៖ ចុះយាយគិតថាអើដូចជាឪពុកម្ដាយរបស់យាយធ្លាប់បង្រៀនពីជំនាញអីទៅយាយអត់យាយ?

ខ៖ ទេមិនបង្រៀនអីទេព្រោះខ្ញុំនៅតូច។

ក៖ អូ៎ចឹងហោសយាយ?

ខ៖ មិនបង្រៀនអីផង។

ក៖ បាទយាយ!

ខ៖ ចា៎!

ក៖ ចុះយាយគិតថាអើយាយអាចប្រាប់ពីការលំបាករបស់យាយតាំងពីក្មេងរហូតមកដល់ឥឡូវបានទេយាយយាយគិតថាយាយធ្លាប់ជួបជំនាន់អីខ្លះហើយមានការលំបាកអីគេខ្លះពីជំនាន់មួយទៅជំនាន់មួយចឹងហាសយាយកាលយាយនៅក្មេងយាយទាន់ជំនាន់អីខ្លះទៅ?

ខ៖ ជំនាន់សង្គមរាស្ត្រនិយម។

ក៖ អូ៎ពេលហ្នឹងយាយមានការលំបាកអីយាយ?

ខ៖ មានពិបាកអីក្មេងចឹងគេម៉ែឪចិញ្ចឹម។

ក៖ ចឹងហោសយាយ?

ខ៖ មិនពិបាកទេមិនដឹងពិបាកហ្នឹងម៉េចផង។

ក៖ ចុះ?

ខ៖ ដល់ពេលមកបានសាធារណៈរដ្ឋ។

ក៖ អូ៎បាទយាយ!

ខ៖ ជំនាន់លុនណុល។

ក៖ បាទ!

ខ៖ រួចជំនាន់លុនណុលមកបានជំនាន់ប៉ុលពត។

ក៖ បាទយាយ!

ខ៖ ចា៎!

ក៖ ចុះកាលជំនាន់លុនណុលយាយគិតថាមានការលំបាកអីអត់យាយ?

ខ៖ ជំនាន់ប៉ុលពតពិបាកតែរត់គេទំលាក់គ្រាប់បែក។

ក៖ អូ៎បាទយាយ!

ខ៖ ទំលាក់គ្រាប់បែកអាធាវគី។

ក៖ អាធាគីហោសយាយហោស?

ខ៖​ ចា៎អាធាវគីវាបើករថគ្រោះមក។

ក៖ បាទ!

ខ៖ រួចវាបាញ់គា្នហោសបាញ់យប់ទៅយើងត្រូវរត់ពួនហើយ។

ក៖ បាទយាយ!

ខ៖ ចា៎ពួនហើយគេបាញ់គា្នជាមួយអាធាវគីហ្នឹងជាមួយដូចខ្មែរក្រហមចឹងហាស។

ក៖ បាទយាយ!

ខ៖ អើគេបាញ់គា្ន។

ក៖ ចុះ?

ខ៖ គេបាញ់គា្ន។

ក៖ ចុះយាយគិតថាពេលហ្នឹងយាយរកស៊ីអីទៅយាយ?

ខ៖ មានរកស៊ីអីទេកាលណុងដូចរកស៊ីធ្វើតែស្រែទៅ។

ក៖ បាទយាយ!

ខ៖ គ្មានរកស៊ីអីទេធ្វើតែស្រែរួចកាលណុងគ្មានជំនួញជួញដូរអីទេសម័យណុងនោះអីស្រុកខ្ញុំណុងចេះតែនៅចឹងមិនហ៊ានដើរទៅណាឆ្ងាយផងខ្លាចទំលាក់គ្រាប់បែក។

ក៖ បាទយាយ!

ខ៖ រួចមានអាយន្តហោះមួយបក់ទំលាក់គ្រាប់បែករួចទៅអាយន្តហោះមួយត្រឺតៗបាញ់ហ្នឹងយើងរួចទៅយូរៗទៅអាប៉េណាំហាយ។

ក៖ អាប៉េអីមិញ?

ខ៖ អាប៉េណាំហាយ។

ក៖ អាហ្នឹងអាប៉េម៉េចទៅយាយ?

ខ៖ គេទំលាក់យន្តហោះមកអាប៉េណាំហាយណុងបើទំលាក់មករណ្ដៅចង់ប៉ុនស្រះហោស។

ក៖ អូ៎ធំហាសណេះយាយ?

ខ៖ អើធំហាស!

ក៖ អូ៎!

ខ៖ រួចបើពេលគេច្បាំងឡើងយើងអ្នកស្រុកហ្នឹងត្រូវរត់ចោលផ្ទះទៅពួននៅក្នុងព្រៃអស់ហើយទៅពួននៅកំពតនៅតាមវាលស្រែហាស។

ក៖ បាទយាយ!

ខ៖ រួចគេចេះតែជិះយន្តហោះទំលាក់ភ្លើងមកភ្លឺពេញមេឃរួចអាណាអ្នកបាញ់គា្នចេះតែបាញ់ទៅ។

ក៖ ចឹងណេះយាយ!

ខ៖ ចា៎!

ក៖ អាហ្នឹងជំនាន់លុនណុលណេះយាយ?

ខ៖ ជំនាន់លុនណុល។

ក៖ ចុះដល់ពេលដូលដល់ប៉ុលពតវិញយើងមានការលំបាកអីខ្លះទៅយាយ?

ខ៖ ប៉ុលពតគេអោយរែកដីគេអោយរើសជីគេអោយហូបបបរគេអោយទៅនៅកងចល័តវាទូទៅទាំងអស់តែគ្នា។

ក៖ បាទពេលហ្នឹងគេអោយយាយទៅណាទៅ?

ខ៖ ខ្ញុំកងចល័តនៅនេះហោសនៅអ៊ីបឹងក្រោលហោស។

ក៖ ប៉ុន្តែពេលហ្នឹងយាយមានដូចជាយាយអាយុប៉ុន្មានទៅពេលណុងហាស?

ខ៖ អាយុជាងម៉្ភៃហើយ។

ក៖ អូ៎ចុះអើឪពុកម្ដាយយាយពេលហ្នឹងស្លាប់អស់ហើយណេះយាយ?

ខ៖ ស្លាប់អស់ហើយ។

ក៖ នៅតែបងយាយពីរនាក់ទេ?

ខ៖ នៅតែបងពីរនាក់ទេ។

ក៖ ប៉ុន្តែគេអោយយាយហ្នឹងបងរបស់យាយជំលាសផ្សេងពីគ្នា?

ខ៖ គឺនៅដោយខ្លួនពីគ្នាយើងនៅតាមកងចល័តទៅ។

ក៖ បាទយាយ!

ខ៖ ចា៎!

ក៖ អូ៎ចុះយាយគិតថារហូតទាល់តែដាច់ប៉ុលពតបានយាយ?

ខ៖ ណោះទៅគេជំលាសទៅដល់ស្ទូងណោះ។

ក៖ អូ៎ស្ទូងកំពង់ធំហោស?

ខ៖ ស្ទូងកំពង់ធំហោស។

ក៖ អូ៎!

ខ៖ គេជំលាសទៅដល់ណុងទៀតទាល់តែគេបែកប្រាំពីរមករាបានត្រលប់មកវិញ។

ក៖ បាទយាយចុះគេអោយយើងធ្វើអីទៀតទៅយាយពេលណុង?

ខ៖ ទៅជំលាសទៅណុងហោស?

ក៖ បាទ!

ខ៖ ទៅជំលាសណុងគេអោយច្រូតស្រូវដែរ គេអោយច្រូតស្រូវប៉ុនទៅណុងអើជំលាសណុងដូចគ្នាច្រើនហាសទាំងគេទាំងឯងដូចតែគា្ន។

ក៖ ទៅហាសណេះយាយ?

ខ៖ អើតេហាសឯង។

ក៖ បាទយាយ!

ខ៖ គេជំលាសមកស្រុកមកភូមិទៅអាទាំងអស់គ្នាដល់ចឹងទៅដូចថាពិបាកៗទាំងអស់គា្នហាសណាស់។

ក៖ បាទយាយ!

ខ៖ វាគ្មានអីហួសគា្នទេគេក៏ពិបាកយើងក៏ពិបាកដេកតែហ្នឹងដី។

ក៖ បាទយាយបាទចុះយាយគិតថាដូចជាអើពេលដាច់ប៉ុលពតយាយមានការលំបាកអីអត់យាយ?

ខ៖ ដាច់ប៉ុលពតមកហ្នឹងអើធម្មតាយើងរកស៊ីយើងអ្នករកស៊ីកំសត់កំរវាមិនជាស្រួលអីប៉ុន្មានទេវាគ្រាន់ហត់ទៅ។

ក៖ បាទយាយ!

ខ៖ ចា៎រកស៊ីទៅដូចខ្ញុំនិយាយប្រាប់ពីដើមចឹងពីមុនដំបូងចឹងលក់នេះលក់នោះទៅត្បាញក្រម៉ាខ្លះទៅធ្វើការខ្លះទៅអីទៅចឹងទៅ។

ក៖ បាទយាយ!

ខ៖ ចា៎!

ក៖ ចុះយាយគិតថាចឹងពេលណាដែរយើងចាប់ផ្ដើមសប្បាយយាយ?

ខ៖ ខ្ញុំមួយជីវិតខ្ញុំដូចមិនដឹងសប្បាយហ្នឹងគេម៉េចទេ។

ក៖ ចឹងហោសយាយ?

ខ៖ ចា៎!

ក៖ អូ៎!

ខ៖ លែងដឹងសប្បាយម៉េចគេទេ។

ក៖ ដោយសារតែយើងបងប្អូនក៏អត់មានកូនចៅប្ដីក៏អត់មាន?

ខ៖ អត់មាន។

ក៖ អត់មានទាំងអស់?

ខ៖ អត់មានទាំងអស់។

ក៖ ចឹងយើង?

ខ៖ ដល់អត់មានចឹងយើងអត់ដឹងថាសប្បាយម៉េចទេ។

ក៖ បាទយាយ!

ខ៖ យើងចេះតែនៅស្ងប់ស្ងៀមធម្មតាៗចឹងទៅ។

ក៖ បាទយាយបាទ!

ខ៖ ចា៎!

ក៖ ចុះ?

ខ៖ ប៉ុនដូចថាយើងគិតដែរណាស់យើងគិតថាខ្លួននៅតែឯងចឹងវាពិបាកគ្មានអ្នកគ្រប់គ្រងអីចឹងវាពិបាកអីចឹងហាស។

ក៖ បាទយាយ!

ខ៖ គ្រាន់យើងគិតថាចឹងរួចគិតហ្នឹងបានត្រឹមគិតសព្វឡើងដដែល។

ក៖ បាទយាយបាទ!

ខ៖ ហ្នឹងហើយ!

ក៖ ចុះយាយគិតថាអើកាលពីក្មេងកាលយាយនៅរៀនយាយធ្លាប់មានអើក្ដីស្រម៉ៃថាធំឡើងយាយចង់ធ្វើអីមួយទេយាយ?

ខ៖ កាលណុងហោសខ្ញុំនៅពីក្មេងខ្ញុំចង់ធ្វើជាងដេរ។

ក៖ អូ៎ចឹងហោសយាយ?

ខ៖​ ចា៎!

ក៖ ប៉ុន្តែយើងអត់អាចយើងអត់សំរេចនៅគោលបំណង?

ខ៖ អត់ទេ!

ក៖ ដោយសារយើងអត់មាន?

ខ៖ អត់មានម៉ែឪដូចគេ។

ក៖ បាទយាយបាទ!

ខ៖ ហ្នឹងហើយ!

ក៖ ចុះយាយគិតថាបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយៗរបស់យាយហាស?

ខ៖ ហ្នឹងហើយ!

ក៖ យាយគិតថាចង់ផ្ដែផ្ដាំអីទៅពួកគាត់ដែរយាយ?

ខ៖ អើចង់ផ្ដាំទៅកូនចៅជំនាន់ក្រោយហ្នឹងអោយចេះស្រឡាញ់ខ្លួនឯងអោយចេះរក្សាខ្លួនកុំធ្វើអោយឪពុកម្ដាយពិបាកចិត្ត។

ក៖ បាទយាយបាទ!

ខ៖ ទៅប្រឹងរៀន។

ក៖ បាទយាយ!

ខ៖ អើទាល់តែរៀនចេះទាល់តែមានចំនេះទើបជីវិតហ្នឹងថ្លៃថ្នូរ។

ក៖ បាទយាយ!

ខ៖ ចា៎កុំដើរលេងពាលាអាវ៉ាសែខុសហ្នឹងច្បាប់រដ្ឋដូចជាជក់កញ្ឆា កញ្ឆាស្រវឹងស្រាឡូឡាធ្វើអោយអ្នកស្រុកអ្នកភូមិភ័យខ្លាចហ្នឹងកុំៗ។

ក៖ បាទយាយ!

ខ៖ ចា៎ផ្ដាំតែប៉ុណ្ណឹងទេ។

ក៖ អូ៎បាទចឹងប្រហែលជាចុងក្រោយចៅអរគុណច្រើនយាយដែរបានអោយចៅពិភាក្សាជាមួយយាយទាក់ទងពីប្រវត្តិរបស់យាយ?

ខ៖ ចា៎!

ក៖ ហើយចៅហ្នឹងដាក់ការសម្ភាសទាំងអស់ហ្នឹងទៅក្នុងវេបសាយរបស់សាលាដើម្បីតំកល់ទុកអោយកូនចៅជំនាន់ក្រោយៗដូចជាក្មេងជំនាន់ក្រោយៗពួកគាត់បានស្គាល់ហ្នឹងបានដឹងពីប្រវត្តិដែរយាយបានរៀបរាប់ប្រាប់ទៅអើចៅមកមិញចឹងហាសយាយ?

ខ៖ ចា៎!

ក៖ បាទអរគុណច្រើនយាយ។